KISKŐRÖS VÁROS POLGÁRMESTERE

ELŐTERJESZTÉS

(Képviselő-testület 2026. szeptember 16-i ülésére)

Tárgy: 
KISKŐRÖS vÁROS TELEPÜLÉSRENDEZÉSI ESZKÖZEINEK módosításához kapcsolódó KÖRNYEZETI ÉRTÉKELÉS LEZÁRÁSA
Kiskőrös Város Önkormányzata a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet alapján, a Garden Termék Kft. (4400 Nyíregyháza, Debreceni út 43.) kérelmére, egyszerűsített eljárás keretében megindította a város településrendezési eszközeinek módosítását a Kiskőrös 0158/37, 0158/38, 0158/41 és a 0158/42 hrsz.-ú ingatlanok vonatkozásában, a megvalósult napelemes kiserőmű területének rendezése érdekében.
A módosítással érintett ingatlanok tekintetében az egyes tervek, illetve programok környezeti vizsgálatáról szóló 2/2005. (I. 11.) Korm. rendelet (a továbbiakban: Kormányrendelet) alapján a környezeti vizsgálat szükségességéről a tervezett módosítás várható környezeti hatásainak mérlegelésével kellett eldönteni. 
A véleményezési eljárás során a területileg érintett szervek és véleményezők megküldték állásfoglalásaikat, amelyek összefoglalását a határozat-tervezet 1. melléklete tartalmazza. A beérkezett vélemények alapján egyik véleményező szerv sem tartotta szükségesnek a környezeti vizsgálat lefolytatását. 
Tekintettel arra, hogy a véleményező szervek nem tartották szükségesnek a környezeti vizsgálat lefolytatását, továbbá a tervezett módosítás várhatóan nem okoz jelentős környezeti hatást, indokolt a környezeti értékelési eljárás lezárása.
A fentiek alapján javaslom, hogy a Képviselő-testület a határozat-tervezetben foglaltak szerint döntsön a környezeti értékelési eljárás lezárásáról. 
Kiskőrös, 2026. szeptember 7.


Domonyi László sk.



   polgármester 

HATÁROZAT-TERVEZET

A Képviselő-testület

1) a határozat-tervezet 1. számú mellékletét képező, a Kiskőrös 0158/37, 0158/38, 0158/41 és a 0158/42 hrsz.-ú ingatlanokat érintő, egyszerűsített eljárás keretében történő módosításhoz kapcsolódó környezeti értékelési eljárást lezárja.
2) felkéri a polgármestert, hogy gondoskodjon arról, hogy a határozat-tervezet 1. számú mellékletét képező, a környezeti vizsgálat szükségességét összegző vélemények a megalapozó vizsgálatba és alátámasztó javaslatba beépítésre kerüljenek. 

3) felhatalmazza a polgármestert a szükséges jognyilatkozatok megtételére és aláírására.

Felelős:  
polgármester

Határidő:  
azonnal

